Εισερχόμενα και εξερχόμενα διαβατήρια Mifid
Γνωστοποίηση διασυνοριακής δραστηριοποίησης με ή χωρίς εγκατάσταση.
Η αίτηση υποβάλλεται στο e-mail κεντρικού πρωτοκόλλου: info@cmc.gov.gr
Οι εταιρείες πρέπει να έχουν λάβει άδεια λειτουργίας από την αρμόδια εποπτική αρχή κράτους μέλους για τη σχετική δραστηριοποίηση και να έχουν καταβάλει το σχετικό τέλος κατά περίπτωση.
Η υποβολή της αίτησης - γνωστοποίησης στην Επιτροπή Κεφαλαιαγοράς ψηφιακά απαιτεί χρήση των προσωπικών κωδικών Taxisnet.
Η διαδικασία αφορά σε εισερχόμενα και εξερχόμενα διαβατήρια Mifid, Ucits, AIFs, Crowdfunding Ανώνυμων Εταιριών Παροχής Επενδυτικών Υπηρεσιών (ΑΕΠΕΥ). Στα εισερχόμενα διαβατήρια (passports), οι ομόλογες εποπτικές αρχές άλλου κράτους μέλους ή χώρας του ΕΟΧ ενημερώνουν την Επιτροπή Κεφαλαιαγοράς, για την πρόθεση αδειοδοτημένης από αυτές εταιρίας να δραστηριοποιηθεί στην Ελλάδα είτε διασυνοριακά είτε με εγκατάσταση, με χρήση των υποδειγμάτων ενημέρωσης και με βάση τη διαδικασία που προβλέπει η εκάστοτε ενωσιακή νομοθεσία. Αντίστοιχη διαδικασία ακολουθείται για εξερχόμενα διαβατήρια, όπου εποπτευόμενη ελληνική εταιρία, αιτείται στην Επιτροπή Κεφαλαιαγοράς και αυτή διαβιβάζει σε ομόλογη εποπτική αρχή άλλου κράτους μέλους ή χώρας του ΕΟΧ ενημέρωση αναφορικά με την πρόθεση της ελληνικής εταιρίας να δραστηριοποιηθεί στην επικράτειά τους είτε διασυνοριακά είτε με εγκατάσταση, με χρήση των υποδειγμάτων ενημέρωσης και με βάση τη διαδικασία που προβλέπει η εκάστοτε ενωσιακή νομοθεσία.
Τέλη και χρεώσεις των εταιρειών προς την Επιτροπή Κεφαλαιαγοράς μεταξύ άλλων για τη διασυνοριακή δραστηριοποίηση.
Έγγραφα και πληροφορίες που πρέπει να παρέχονται για την παροχή επενδυτικών υπηρεσιών σε άλλο κράτος μέλος σύμφωνα με το άρθρο 34 και 35 της Οδηγίας 2014/65/ΕΕ (MIFID).
Έγγραφα και πληροφορίες που πρέπει να παρέχονται κατά τα οριζόμενα στο Παράρτημα IV της Οδηγίας 2011/61/ΕΕ (AIFMD) σε περίπτωση εμπορικής προώθησης μεριδίων ή μετοχών ΟΕΕ σύμφωνα με το άρθρο 32 της Οδηγίας 2011/61/ΕΕ (AIFMD).
Κοινοποιούμενες πληροφορίες σε περίπτωση διαχείρισης ΟΕΕ άλλου κράτους μέλους και για την παροχή υπηρεσιών σε άλλο κράτος μέλος σύμφωνα με το άρθρο 33 της Οδηγίας 2011/61/ΕΕ (AIFMD)
Πληροφορίες και έγγραφα του άρθρου 17 της Οδηγίας 2009/65/ΕΚ (ΟΣΕΚΑ).
Πληροφορίες και έγγραφα του άρθρου 18 της Οδηγίας 2009/65/ΕΚ (ΟΣΕΚΑ)
Έγγραφα και πληροφορίες που πρέπει να υποβάλει ΟΣΕΚΑ που σκοπεύει να διαθέσει τα μερίδιά του σε κάποιο άλλο κράτος μέλος, διαφορετικό από το κράτος μέλος καταγωγής του σύμφωνα με το άρθρο 93 της Οδηγίας 2009/65/ΕΚ.
Έγγραφα και πληροφορίες που πρέπει να παρέχονται κατά τα οριζόμενα στο Παράρτημα III της Οδηγίας 2011/61/ΕΕ (AIFMD) σε περίπτωση εμπορικής προώθησης μεριδίων ή μετοχών ΟΕΕ σύμφωνα με το άρθρο 31 της Οδηγίας 2011/61/ΕΕ (AIFMD).
Πληροφορίες και έγγραφα του άρθρου 18 του Κανονισμού (ΕΕ) 2020/1503 σχετικά με τη διασυνοριακή δραστηριοποίηση από Ευρωπαίους παρόχους υπηρεσιών συμμετοχικής χρηματοδότησης για επιχειρήσεις.
Στο πλαίσιο της Οδηγίας 2014/65/ΕΕ (MIFID) κάθε επιχείρηση επενδύσεων που επιθυμεί να παράσχει υπηρεσίες ή να ασκήσει δραστηριότητες στο έδαφος άλλου κράτους μέλους κοινοποιεί στην αρμόδια αρχή του κράτους μέλους καταγωγής της, από την οποία έχει λάβει άδεια λειτουργίας και εποπτεύεται, τις πληροφορίες που απαριθμούνται στον Κανονισμό (ΕΕ) 2017/1018. Οι πληροφορίες αυτές κοινοποιούνται σύμφωνα με τα τυποποιημένα έντυπα που προβλέπονται στον Κανονισμό (ΕΕ) 2017/2382.
Για την εμπορική προώθηση μεριδίων ή μετοχών ΟΕΕ σε άλλα κράτη μέλη σύμφωνα με το άρθρο 32 της Οδηγίας 2011/61/ΕΕ (AIFMD) πρέπει να παρέχονται τα παρακάτω έγγραφα και πληροφορίες: α) Επιστολή κοινοποίησης (με τη μορφή που προβλέπει το παράρτημα II του Κανονισμού (ΕΕ) 2024/913), συμπεριλαμβανομένου προγράμματος δραστηριοτήτων στο οποίο προσδιορίζεται ο ΟΕΕ, τον οποίο ο ΔΟΕΕ σκοπεύει να προωθήσει εμπορικά και πληροφορίες σχετικά με τον τόπο εγκατάστασης του ΟΕΕ, β) κανόνες ή τα καταστατικά έγγραφα του ΟΕΕ, γ) ταυτοποίηση του θεματοφύλακα του ΟΕΕ, δ) περιγραφή ή οιεσδήποτε πληροφορίες σχετικά με τον ΟΕΕ είναι διαθέσιμες για τους επενδυτές, ε) πληροφορίες σχετικά με τον τόπο εγκατάστασης του κύριου ΟΕΕ αν ο ΟΕΕ είναι τροφοδοτικός ΟΕΕ, στ) οιεσδήποτε επιπρόσθετες πληροφορίες αναφέρονται στο άρθρο 23 παράγραφος 1 για κάθε ΟΕΕ που διαχειρίζεται ή προτίθεται να διαχειρισθεί ο ΔΟΕΕ, ζ) την ένδειξη του/ων κράτους/ών μέλους/ών στο οποίο σκοπεύει να προωθήσει εμπορικά τα μερίδια ή τις μετοχές του ΟΕΕ σε επαγγελματίες επενδυτές, η) πληροφορίες σχετικά με ρυθμίσεις για την εμπορική προώθηση του ΟΕΕ και, εφόσον συντρέχει περίπτωση, πληροφορίες σχετικά με ρυθμίσεις που έχουν καθορισθεί για την πρόληψη της εμπορικής προώθησης μεριδίων ή μετοχών του ΟΕΕ στο ευρύ επενδυτικό κοινό, συμπεριλαμβανομένης της περίπτωσης κατά την οποία ο ΔΟΕΕ βασίζεται σε δραστηριότητες ανεξάρτητων οντοτήτων για την παροχή επενδυτικών υπηρεσιών αναφορικά με τον ΟΕΕ, ηα) οι αναγκαίες πληροφορίες συμπεριλαμβανομένης της διεύθυνσης για την τιμολόγηση ή την κοινοποίηση τυχόν εφαρμόσιμων κανονιστικών τελών ή χρεώσεων από την αρμόδια αρχή του κράτους μέλους υποδοχής· ηβ) πληροφορίες για τις διευκολύνσεις σχετικά με την εκτέλεση των καθηκόντων που αναφέρονται στο άρθρο 43α.
Για τη διαχείριση ΟΕΕ άλλου κράτους μέλους και για την παροχή υπηρεσιών σε άλλο κράτος μέλος σύμφωνα με το άρθρο 33 της Οδηγίας 2011/61/ΕΕ (AIFMD) πρέπει να κοινοποιούνται οι παρακάτω πληροφορίες στην αρμόδια αρχή του κράτους μέλους καταγωγής: α) το κράτος μέλος στο οποίο προτίθενται να διαχειριστούν άμεσα ΟΕΕ ή να εγκαταστήσουν υποκατάστημα και/ή να παρέχουν τις υπηρεσίες που αναφέρονται στο άρθρο 6 παράγραφος 4 της AIFMD, β) πρόγραμμα δραστηριοτήτων στο οποίο δηλώνονται ιδίως οι υπηρεσίες τις οποίες σκοπεύουν να παρέχουν και/ή στο οποίο προσδιορίζονται οι ΟΕΕ τους οποίους σκοπεύουν να διαχειρίζονται. Στην περίπτωση ίδρυσης υποκαταστήματος πρέπει επιπροσθέτως να κοινοποιηθούν: α) η οργανωτική δομή του υποκαταστήματος, β) η διεύθυνση στο κράτος μέλος καταγωγής του ΟΕΕ από την οποία μπορούν να ζητηθούν έγγραφα, γ) τα ονόματα και τα στοιχεία επικοινωνίας των προσώπων που είναι υπεύθυνα για τη διαχείριση του υποκαταστήματος. Για την κοινοποίηση λαμβάνεται υπόψη η εξειδίκευση των πληροφοριών του κανονισμού (ΕΕ) 2024/912 και χρησιμοποιούνται ανάλογα με την περίπτωση (με εγκατάσταση ή χωρίς) τα τυποποιημένα έντυπα των παραρτημάτων III και V του Κανονισμού (ΕΕ) 2024/913.
Για την ίδρυση υποκαστήματος εταιρείας διαχείρισης σε άλλο κράτος μέλος σύμφωνα με το άρθρο 17 της Οδηγίας 2009/65/ΕΚ (ΟΣΕΚΑ) η εταιρεία διαχείρισης κοινοποιεί στην αρμόδια αρχή του κράτους μέλους καταγωγής τις πληροφορίες που προβλέπονται στο άρθρο 17 όπως εξειδικεύονται στον Κανονισμό (ΕΕ) 2024/911. Οι πληροφορίες αυτές κοινοποιούνται σύμφωνα με τα τυποποιημένα έντυπα που προβλέπονται στον Κανονισμό (ΕΕ) 2024/910.
Για την δραστηριοποίηση εταιρείας διαχείρισης σε άλλο κράτος μέλος υπό καθεστώς ελεύθερης παροχής υπηρεσιών σύμφωνα με το άρθρο 18 της Οδηγίας 2009/65/ΕΚ (ΟΣΕΚΑ) η εταιρεία διαχείρισης κοινοποιεί στην αρμόδια αρχή του κράτους μέλους καταγωγής τις πληροφορίες που προβλέπονται στο άρθρο 18 όπως εξειδικεύονται στον Κανονισμό (ΕΕ) 2024/911. Οι πληροφορίες αυτές κοινοποιούνται σύμφωνα με τα τυποποιημένα έντυπα που προβλέπονται στον Κανονισμό (ΕΕ) 2024/910.
Έγγραφα και πληροφορίες που πρέπει να υποβάλει ΟΣΕΚΑ που σκοπεύει να διαθέσει τα μερίδιά του σε κάποιο άλλο κράτος μέλος, διαφορετικό από το κράτος μέλος καταγωγής του σύμφωνα με το άρθρο 93 της Οδηγίας 2009/65/ΕΚ. Για την επιστολή κοινοποίησης χρησιμοποιείται το τυποποιημένο έντυπο του παραρτήματος I του Κανονισμού (ΕΕ) 2024/910.
Για την εμπορική προώθηση ΟΕΕ σύμφωνα με το άρθρο 31 της Οδηγίας 2011/61/ΕΕ (AIFMD) πρέπει να παρέχονται τα παρακάτω έγγραφα και πληροφορίες: α) Επιστολή κοινοποίησης (με τη μορφή που προβλέπει το παράρτημα I του Κανονισμού (ΕΕ) 2024/913), συμπεριλαμβανομένου προγράμματος δραστηριοτήτων στο οποίο προσδιορίζεται ο ΟΕΕ, τον οποίο ο ΔΟΕΕ σκοπεύει να προωθήσει εμπορικά και πληροφορίες σχετικά με τον τόπο εγκατάστασης του ΟΕΕ, β) κανόνες ή τα καταστατικά έγγραφα του ΟΕΕ, γ) ταυτοποίηση του θεματοφύλακα του ΟΕΕ, δ) περιγραφή ή οιεσδήποτε πληροφορίες σχετικά με τον ΟΕΕ είναι διαθέσιμες για τους επενδυτές, ε) πληροφορίες σχετικά με τον τόπο εγκατάστασης του κύριου ΟΕΕ αν ο ΟΕΕ είναι τροφοδοτικός ΟΕΕ, στ) οιεσδήποτε επιπρόσθετες πληροφορίες αναφέρονται στο άρθρο 23 παράγραφος 1 για κάθε ΟΕΕ που διαχειρίζεται ή προτίθεται να διαχειρισθεί ο ΔΟΕΕ, ζ) εφόσον συντρέχει περίπτωση, πληροφορίες σχετικά με ρυθμίσεις που έχουν καθορισθεί για την πρόληψη της εμπορικής προώθησης μεριδίων ή μετοχών του ΟΕΕ στο ευρύ επενδυτικό κοινό, συμπεριλαμβανομένης της περίπτωσης κατά την οποία ο ΔΟΕΕ βασίζεται σε δραστηριότητες ανεξάρτητων οντοτήτων για την παροχή επενδυτικών υπηρεσιών αναφορικά με τον ΟΕΕ.
Ευρωπαϊκά διαβατήρια Mifid, Ucits, AIFs, Crowdfunding
Από τις αρμόδιες διευθύνσεις της Επιτροπής Κεφαλαιαγοράς τηρούνται πληροφορίες αναφορικά με όλες τις κατηγορίες διαβατηρίων σε σχετικές εφαρμογές.
Αφορά διαβατήρια επιχειρήσεων επενδύσεων
Αφορά διαχειριστές κεφαλαίων εναλλακτικών επενδύσεων.
Αφορά διαχειριστές οργανισμών συλλογικών επενδύσεων.
Για τον καθορισμό εκτελεστικών τεχνικών προτύπων όσον αφορά τα τυποποιημένα έντυπα, τα υποδείγματα και τις διαδικασίες διαβίβασης των πληροφοριών σύμφωνα με την οδηγία 2014/65/ΕΕ του Ευρωπαϊκού Κοινοβουλίου και του Συμβουλίου.
Για τη συμπλήρωση της οδηγίας 2011/61/ΕΕ του Ευρωπαϊκού Κοινοβουλίου και του Συμβουλίου όσον αφορά τα ρυθμιστικά τεχνικά πρότυπα που προσδιορίζουν τις πληροφορίες που πρέπει να κοινοποιούνται σε σχέση με τις διασυνοριακές δραστηριότητες των διαχειριστών οργανισμών εναλλακτικών επενδύσεων (ΔΟΕΕ)
Για τον καθορισμό εκτελεστικών τεχνικών προτύπων για την εφαρμογή της οδηγίας 2011/61/ΕΕ του Ευρωπαϊκού Κοινοβουλίου και του Συμβουλίου όσον αφορά τη μορφή και το περιεχόμενο των πληροφοριών που πρέπει να κοινοποιούνται αναφορικά με τις διασυνοριακές δραστηριότητες των διαχειριστών οργανισμών εναλλακτικών επενδύσεων και την ανταλλαγή πληροφοριών μεταξύ αρμόδιων αρχών σχετικά με τις επιστολές κοινοποίησης διασυνοριακών δραστηριοτήτων
Για τον καθορισμό εκτελεστικών τεχνικών προτύπων για την εφαρμογή της οδηγίας 2009/65/ΕΚ του Ευρωπαϊκού Κοινοβουλίου και του Συμβουλίου όσον αφορά τη μορφή και το περιεχόμενο των πληροφοριών που πρέπει να κοινοποιούνται αναφορικά με τις διασυνοριακές δραστηριότητες ΟΣΕΚΑ και εταιρειών διαχείρισης ΟΣΕΚΑ, την ανταλλαγή πληροφοριών μεταξύ αρμόδιων αρχών σχετικά με τις επιστολές διασυνοριακής κοινοποίησης και την τροποποίηση του κανονισμού (ΕΕ) αριθ. 584/2010 της Επιτροπής
Για τη συμπλήρωση της οδηγίας 2009/65/ΕΚ του Ευρωπαϊκού Κοινοβουλίου και του Συμβουλίου όσον αφορά τα ρυθμιστικά τεχνικά πρότυπα που προσδιορίζουν τις πληροφορίες που πρέπει να κοινοποιούνται σε σχέση με τις διασυνοριακές δραστηριότητες εταιρειών διαχείρισης και οργανισμών συλλογικών επενδύσεων σε κινητές αξίες (ΟΣΕΚΑ)
Για τη συμπλήρωση της οδηγίας 2014/65/ΕΕ του Ευρωπαϊκού Κοινοβουλίου και του Συμβουλίου για τις αγορές χρηματοπιστωτικών μέσων όσον αφορά ρυθμιστικά τεχνικά πρότυπα που προσδιορίζουν τις πληροφορίες που πρέπει να κοινοποιούνται από τις επιχειρήσεις επενδύσεων, τους διαχειριστές της αγοράς και τα πιστωτικά ιδρύματα
Προσαρμογή της ελληνικής νομοθεσίας στην Οδηγία 2011/61/ΕΕ σχετικά με τους διαχειριστές οργανισμών εναλλακτικών επενδύσεων
Οργανισμοί συλλογικών επενδύσεων σε κινητές αξίες και ανώνυμες εταιρείες διαχείρισης αμοιβαίων κεφαλαίων, Οδηγία 2009/65/ΕΚ.
Αγορές χρηματοπιστωτικών μέσων και άλλες διατάξεις.
Σχετικά με τους Ευρωπαίους παρόχους υπηρεσιών συμμετοχικής χρηματοδότησης για επιχειρήσεις
Η Διεύθυνση Φορέων της Επιτροπής Κεφαλαιαγοράς λαμβάνει από την αδειοδοτημένη εταιρεία τη γνωστοποίηση μαζί με τα έγγραφα και τις πληροφορίες που απαιτούνται από την κείμενη νομοθεσία για την πρόθεση της να δραστηριοποιηθεί σε άλλο κράτος μέλος και κάνει το σχετικό έλεγχο.
Η Διεύθυνση Φορέων της Επιτροπής Κεφαλαιαγοράς διαβιβάζει ύστερα από το σχετικό έλεγχο τη γνωστοποίηση μαζί με τα έγγραφα και τις πληροφορίες που απαιτούνται από την κείμενη νομοθεσία για την πρόθεση της εταιρείας να δραστηριοποιηθεί σε άλλο κράτος μέλος, στη Διεύθυνση Διεθνών Σχέσεων της Επιτροπής Κεφαλαιαγοράς.
Η Διεύθυνση Διεθνών Σχέσεων της Επιτροπής Κεφαλαιαγοράς. διαβιβάζει τη γνωστοποίηση μαζί με τα έγγραφα και τις πληροφορίες που απαιτούνται από την κείμενη νομοθεσία στην αρμόδια αρχή του κράτους μέλους υποδοχής.
Η διαδικασία από την παραλαβή της γνωστοποίησης μέχρι τη διαβίβαση της γνωστοποίησης στην αρμόδια αρχή του κράτους μέλους υποδοχής πραγματοποιείται στο χρονικό περιθώριο που προβλέπει η κείμενη νομοθεσία ανάλογα με τον τύπο του διαβατηρίου.
Παραλαβή της γνωστοποίησης από αδειοδοτημένη εταιρεία σχετικά με την πρόθεση δραστηριοποίησης της σε άλλο Κράτος Μέλος
Έλεγχος από τη Διεύθυνση Φορέων της Επιτροπής Κεφαλαιαγοράς
Διαβίβαση της γνωστοποίησης στη Διεύθυνση Διεθνών Σχέσεων
Έλεγχος από τη Διεύθυνση Διεθνών Σχέσεων της Επιτροπής Κεφαλαιαγοράς
Διαβίβαση της γνωστοποίησης στην αρμόδια αρχή του κράτους μέλους υποδοχής